
 PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 27 ianuarie 2009
Nr. P.l.x- 709


AVIZ

asupra propunerii legislative pentru modificarea Legii nr.19/2000 privind sistemul public de pensii şi alte drepturi de asigurări sociale
  
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr.19/2000 privind sistemul public de pensii şi alte drepturi de asigurări sociale, trimisă cu adresa nr. P.L.x-709 din 4 noiembrie 2008, înregistrată  sub nr. 31/1089 din 7 noiembrie 2008.
Senatul a respins propunerea legislativă în şedinţa din 29.10.2008.

Camera Deputaţilor este Cameră decizională în cazul acestei iniţiative legislative conform prevederilor art. 75 alin. (1) şi (3) din Constituţia României, republicată, şi ale art. 92 alin.(9) pct. 2 din Regulamentul Camerei Deputaţilor, republicat.                                                                                                               
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 27 ianuarie 2009 .


Membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 589/19.05.2008, precum  şi punctul de vedere al Guvernului, transmis cu adresa nr. 2134/D.P.S.G./ 23.09.2008.  

În urma dezbaterilor, cu unanimitate de voturi, s-a hotărât avizarea negativă a propunerii legislative.  Deşi iniţiativa legislativă prevede dispoziţii potrivit cărora la trecere prin efectul legii, la pensia pentru limită de vârstă să fie valorificate eventualele stagii de cotizare realizate în perioada de anticipaţie, metodologic aceste prevederi nu pot fi aplicate. Această modificare a legii nu conduce la o simplificare procedurală, ci sunt create erori şi confuzii care generează o îngreunare şi prelungire a procesului de trecere la pensia pentru limită de vârstă pentru o categorie de persoane.
În raport de obiectul şi conţinutul său, propunerea legislativă face parte din categoria legilor organice.

                      PREŞEDINTE,                            SECRETAR,

                        Daniel BUDA                       Gabriel ANDRONACHE
Consilier, Paul Şerban

